Κέντρο Βυζαντινών Νεοελληνικών και Κυπριακών Σπουδών

Το Κέντρο Βυζαντινών, Νεοελληνικών και Κυπριακών Σπουδών είναι ερευνητικό κέντρο με έδρα την Γρανάδα της Ισπανίας.
μικρογραφία|δεξιά|Το λογότυπο του Κ.Β.Ν.Κ.Σ.

 Χαρακτήρας 
Το Κέντρο Βυζαντινών, Νεοελληνικών και Κυπριακών Σπουδών (Κ.Β.Ν.Κ.Σ.) της Γρανάδας ιδρύθηκε από το Ελληνικό Κράτος, μέσω της Ελληνικής Πρεσβείας στην Ισπανία, τον Ιούλιο του 1998 και λειτουργεί ως συμβεβλημένο κέντρο του Πανεπιστημίου Γρανάδας. Στόχος του είναι η στήριξη και η προώθηση των βυζαντινών και νεοελληνικών σπουδών στον ισπανόφωνο κόσμο.Παρουσίαση του Κ.Β.Ν.Κ.Σ. |url=http://www.centrodeestudiosbnch.com/gr/pagina/1

 Δραστηριότητα 
Διεπιστημονική έρευνα:
Mέσω της ερευνητικής ομάδας του Πανεπιστημίου Γρανάδας «Σπουδές μεσαιωνικού και νεοελληνικού πολιτισμού (HUM 728)», η οποία ιδρύθηκε το έτος 2000 από το Υπουργείο Παιδείας της Αυτόνομης Κυβέρνησης της Ανδαλουσίας, δραστηριοποιείται στις εξής ερευνητικές κατευθύνσεις:Κ.Β.Ν.Κ.Σ. |url=http://www.centrodeestudiosbnch.com/gr/pagina/769/ 
 Eλληνική λεξικογραφία
 Aρχεία/βάσεις δεδομένων για τις ισπανικές πηγές για το Βυζάντιο και Νεότερη Ελλάδα, τη βυζαντινή ιστοριογραφία, τις βυζαντινοσλαβικές σχέσεις και το ελληνικό θέατρο σκιών
 Mετάφραση βυζαντινών και νεοελληνικών κειμένων

Βιβλιοθήκη:Βιβλιοθήκη Κ.Β.Ν.Κ.Σ. |url=http://www.centrodeestudiosbnch.com/gr/pagina/3
Διαθέτει μια από τις πλουσιότερες εξειδικευμένες βιβλιοθήκες του είδους της εκτός Ελλάδας και Κύπρου και είναι ανοιχτή στο επιστημονικό κοινό. Περιέχει περισσότερους από 20.000 τίτλους και 100 επιστημονικά και λογοτεχνικά περιοδικά. Σε μεγάλο μέρος της απαρτίζεται από δωρεές ακαδημαϊκών φορέων, ιδρυμάτων, εκδοτικών οίκων και ιδιωτών, μεταξύ των οποίων συγκαταλέγεται και η προσωπική βιβλιοθήκη του τέως Προέδρου της Ελληνικής Δημοκρατίας Κωνσταντίνου Τσάτσου.
μικρογραφία|δεξιά|Η βιβλιοθήκη του Κ.Β.Ν.Κ.Σ

Διδασκαλία:
Διδασκαλία στο Κ.Β.Ν.Κ.Σ. |url= http:// www.centrodeestudiosbnch.com/gr/pagina/9
Aπό την ίδρυσή τoυ, το Κέντρο Βυζαντινών, Νεοελληνικών και Κυπριακών Σπουδών προσφέρει στην έδρα του μαθήματα νέας ελληνικής γλώσσας σε τέσσερα επίπεδα σαράντα ωρών ανά εξάμηνο, καθώς επίσης και σεμινάρια διερμηνείας και πολιτισμού. Από το ακαδημαϊκό έτος 2000-2001 προσφέρει τις υπηρεσίες του στο Πανεπιστήμιο της Γρανάδας για την εισαγωγή, ενίσχυση και σταθεροποίηση της διδασκαλίας της νέας ελληνικής γλώσσας και λογοτεχνίας, με διδακτικό προσωπικό, ενίσχυση μεταπτυχιακών προγραμμάτων, προσφορά διδακτικού υλικού, προσφορά υποδομών, κ.ά.

Διοργάνωση επιστημονικών συναντήσεων:
Διοργάνωση επιστημονικών συναντήσεων Κ.Β.Ν.Κ.Σ. |url=http:// www.centrodeestudiosbnch.com/gr/pagina/10

Μέχρι σήμερα έχουν διοργανωθεί πλήθος διεθνών συνεδρίων, μεταξύ των οποίων συγκαταλέγονται τα εξής:
 Β΄ Συνέδριο Νεοελληνιστών του Ισπανόφωνου Κόσμου: «Η κλασσική παράδοση στην νεοελληνική γραμματεία»
 Κωνσταντινούπολη. 550 χρόνια από την Άλωση
 Κωνσταντίνος Τσάτσος. Ο συγγραφέας - ο φιλόσοφος - ο πολιτικός. 100 χρόνια από τη γέννησή του (1899-2009)
 Δ΄ Πανευρωπαϊκό Συνέδριο της Ευρωπαϊκής Εταιρείας Νεοελληνικών Σπουδών: «Ταυτότητες στον ελληνικό κόσμο (από το 1204 έως σήμερα)»
 Ελληνικό θέατρο σκιών – Άυλη πολιτιστική κληρονομιά (Προς τιμήν του Βάλτερ Πούχνερ)
 Η ελληνική μυθολογία στη λογοτεχνική παράδοση. Από την αρχαιότητα ως τη σύγχρονη Ελλάδα

Εκδόσεις. Η εκδοτική του δραστηριότητα αναπτύσσεται σε 11 έντυπες εκδοτικές σειρές επιστημονικού χαρακτήρα:Εκδόσεις Κ.Β.Ν.Κ.Σ. |url=http://www.centrodeestudiosbnch.com/es/pagina/8

 Βιβλιοθήκη Βυζαντινών Κειμένων
 Σειρά Βυζαντινών Μελετών
 Βιβλιοθήκη Κλασικών Νεοελλήνων Συγγραφέων (δίγλωσση σειρά)
 Βιβλιοθήκη Κλασικών Νεοελλήνων Συγγραφέων
 Βιβλιοθήκη Σύγχρονων Ελλήνων Συγγραφέων
 Κυπριακή Βιβλιοθήκη
 Ισπανική Βιβλιοθήκη
 Λεξικά Γρανάδα
 Πηγές και Ντοκουμέντα
 Σύμμεικτα Βυζαντινών και Νεοελληνικών Σπουδών
 Συλλογικοί τόμοι

Ταυτόχρονα δραστηριοποιείται με επτά σειρές στον χώρο των ηλεκτρονικών εκδόσεων που αναρτώνται στον ιστότοπό του και σε ελεύθερη πρόσβαση: α) Πρακτικά συνεδρίων και συλλογικοί τόμοι· β) Συγκεντρωτικοί τόμοι με δυσεύρετα δημοσιεύματα γνωστών επιστημόνων· γ) Μεταφρασμένα έργα νεοελληνικής λογοτεχνίας στα ισπανικά.
 Βιβλιοθήκη Kλασικών Νεοελλήνων Συγγραφέων
 Βιβλιοθήκη Σύγχρονων Ελλήνων Συγγραφέων
 Βιβλιοθήκη του Eλληνικού Θεάτρου Σκιών
 Κυπριακή Βιβλιοθήκη
 Πηγές και Ντοκουμέντα
 Σύμμεικτα Βυζαντινών και Νεοελληνικών Σπουδών
 Συλλογικοί τόμοι

Πολιτιστικές δραστηριότητες:
Αναπτύσσει ιδιαίτερα πλούσια δραστηριότητα στους εξής τομείς:
 Εκθέσεις Εκθέσεις του Κ.Β.Ν.Κ.Σ. |url=http:// www.centrodeestudiosbnch.com/gr/pagina/22
 Συναυλίες και ρεσιτάλ μουσικής και ποίησης Συναυλίες και ρεσιτάλ μουσικής και ποίησης. |url=http:// www.centrodeestudiosbnch.com/gr/pagina/24
 Κινηματογράφος Κινηματογράφος |url= http:// www.centrodeestudiosbnch.com/gr/pagina/23
 Θέατρο Θέατρο |url= http:// www.centrodeestudiosbnch.com/gr/pagina/506

 Πηγές 
 Ιστοσελίδα του Κέντρου Βυζαντινών, Νεοελληνικών και Κυπριακών Σπουδών 
 Ελληνική Δημοκρατία. Η Ελλάδα στην Ισπανία. Πρεσβεία της Ελλάδος στη Μαδρίτη 
 Ευρωπαϊκή Εταιρεία Νεοελληνικών Σπουδών 
 Ίδρυμα Ωνάση.Τιμητική διάκριση στο Κέντρο Βυζαντινών Νεοελληνικών και Κυπριακών Σπουδών της Γρανάδας 
 Συμβούλιο Απόδημου Ελληνισμού  

 Παραπομπές 

Κατηγορία:Ερευνητικά κέντρα στην Ισπανία
Κατηγορία:Γρανάδα
Κατηγορία:Βυζαντινολογία